รู้จักร้านนี้เพราะคนที่บ้านชอบทานอาหารป่า เราก็อาสาค้นบนเน็ตให้ ศึกษาเส้นทาง โทรถามเจ้าของร้าน แล้วก็มากันเลยค่ะ

สถานที่ตั้งร้าน...

หากเริ่มเดินทางจากตลาดน้ำวัดลำพญา ออกจากวัดให้เลี้ยวซ้าย ขับรถตรงมาประมาณ 4-5 กม. ผ่านโค้ง มีป้ายโรงแรมเรือโบราณ (หม่อมไฉไล) อยู่ทางซ้ายมือ เลยโค้งมานิดเดียว ร้านเจ็เล็กอยู่ทางขวา ไม่มีป้ายแจ้งชื่อร้าน ดูเผิน ๆ เหมือนบ้านอาศัย ตรงข้ามเป็นปั๊มน้ำมันค่ะ

บรรยากาศ...

บริเวณร้านมีบ่อน้ำกับต้นไม้ ร่มรื่น เย็นสบายพอควร 

รายการอาหาร...

ทางร้านบริการอาหารตามสั่ง อาหารป่า มีเมนูทอด แกงป่า แกงจืด ผัดเผ็ด ผัดผัก ต้มยำ มีวัตถุดิบ กวาง กบ ปลา ปลาไหล เป็นต้น ก็เลือกสั่งกันตามชอบค่ะ

...โดยส่วนตัว รายการที่สั่ง ผัดเผ็ดรสจัดดี ต้มยำรสไม่จัดมาก รสชาติใช้ได้ กบทอดเหนียวไปนิด รสหวานนำ 

สั่งกับข้าว 3 อย่าง รวมข้าวสวย 2 จาน น้ำเปล่า รวมจ่าย 220 บาทค่ะ

*ร้านหยุดทุกวันอาทิตย์ วันที่ 1 และ 16*

ติดต่อ โทร. 084-8766679